Komission asetus (EY) N:o 2075/2000, annettu 29 päivänä syyskuuta 2000, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 1750/1999 muuttamisesta



Virallinen lehti nro L 246 , 30/09/2000 s. 0046 - 0052



Komission asetus (EY) N:o 2075/2000, annettu 29 päivänä syyskuuta 2000, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 1750/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 50 artiklan, sekä katsoo seuraavaa: (1) Asetuksen (EY) N:o 1257/1999 40 artiklassa mainittuja maaseudun kehittämistä koskevia ohjelma-asiakirjoja hyväksyttäessä on käynyt ilmi, että tiettyjen asetuksen (EY) N:o 1257/1999 soveltamista koskevista yksityiskohtaisista säännöistä 23 päivänä heinäkuuta 1999 annetun komission asetuksen (EY) N:o 1750/1999(2) säännösten perusteella ei ole mahdollista ottaa huomioon kaikkia mahdollisesti esiintulevia tilanteita. (2) Tällä asetuksella pyritään sen vuoksi selventämään tai täydentämään kyseisiä säännöksiä, jotta asetusta (EY) N:o 1750/1999 voidaan soveltaa yhdenmukaisemmin kaikkiin maaseudun kehittämistoimenpiteisiin riippumatta siitä, sisältyvätkö ne tavoite 1- tai 2- alueiden vaiko maaseudun kehittämisen ohjelmatyöhön. Näin ollen suurinta osaa muutoksista olisi sovellettava samasta päivästä kuin asetusta (EY) N:o 1750/1999 eli 1 päivästä tammikuuta 2000. (3) Ohjelma-asiakirjoja tutkittaessa on ilmennyt, että maatalousyritysten, jotka sijaitsevat merkittävistä rakenteellisista vaikeuksista kärsivällä maaseudulla, on hyvin vaikeaa täyttää asetuksen (EY) N:o 1257/1999 5 artiklassa vahvistetut investointituen saamista koskevat edellytykset. Jäsenvaltioille olisi annettava mahdollisuus asettaa pieniä investointeja varten määräaika, johon mennessä kyseiset edellytykset on täytettävä. (4) Asetuksen (EY) N:o 1750/1999 5 artiklassa säädetään nuorten viljelijöiden aloitustuen osalta, että 8 artiklan 1 kohdan edellytysten on täytyttävä sinä päivänä, jona hakijakohtainen tuen myöntämispäätös hyväksytään. Vuonna 2000 tukihakemusten ja hyväksymispäätösten välinen aika saattaa olla tavanomaista pidempi, koska suurin osa ohjelma-asiakirjoista hyväksytään vasta vuoden jälkipuoliskolla. Nuoren viljelijän alle 40-vuoden ikää koskeva edellytys ei välttämättä täyty enää tuen myöntämishetkellä. Sen vuoksi olisi lievennettävä asetuksen (EY) N:o 1750/1999 5 artiklan sääntöä vuoden 2000 aikana jätettyjen hakemusten osalta. (5) Asetuksen (EY) N:o 1257/1999 37 artiklan 3 kohdassa tarkoitetut poikkeukset on ilmoitettava maaseudun kehittämissuunnitelmissa. Tämä menettely on saatettava koskemaan myös tavoitteen 1 ja tavoitteen 2 osalta esitettäviä muita ohjelma-asiakirjoja silloin kun näihin ohjelma-asiakirjoihin sisältyy tällaisia toimenpiteitä. (6) Komission asetuksen (EY) N:o 1260/2000(3) soveltamista koskevat yksityiskohtaiset säännöt rakennerahastoista yhteisrahoitettujen toimien ja siten EMOTR:n ohjausosastosta yhteisrahoitettujen toimien menojen tukikelpoisuuden osalta vahvistetaan komission asetuksessa (EY) N:o 1685/2000(4). Yhdenmukaisuuden vuoksi kyseisen asetuksen säännöksiä on voitava soveltaa myös EMOTR:n tukiosastosta yhteisrahoitettaviin toimenpiteisiin, jollei asetuksissa (EY) N:o 1257/1999, (EY) N:o 1750/1999, ja neuvoston asetuksessa (EY) N:o 1258/1999(5) toisin säädetä. (7) Euroopan maatalouden ohjaus- ja tukirahaston tukiosastosta maaseudun kehittämistoimenpiteisiin kaudella 2000-2006 maksettavan tuen ohjeellisesta jaosta jäsenvaltioittain 8 päivänä syyskuuta 1999 tehtyä komission päätöstä 1999/659/EY(6) on muutettu sen täsmentämiseksi, että neuvoston asetuksiin (ETY) N:o 2078/92(7), sellaisena kuin se on viimeksi muutettuna komission asetuksella (EY) N:o 2772/95(8), (ETY) N:o 2079/92(9), sellaisena kuin se on viimeksi muutettuna komission asetuksella (EY) N:o 2773/95(10) ja (ETY) N:o 2080/92(11) perustuvien aiempien liitännäistoimenpiteiden, näillä vuonna 1992 annetuilla asetuksilla kumottujen aiempien asetusten toimenpiteet mukaan luettuina, menot ovat erottamaton osa jäsenvaltioille myönnettäviä varoja. Neuvoston asetuksessa (EY) N:o 1257/1999 säädettyä maaseudun kehittämistukea koskevista siirtymäsäännöistä 9 päivänä joulukuuta 1999 annetussa komission asetuksessa (EY) N:o 2603/1999(12), sellaisena kuin se on muutettuna asetuksella (EY) N:o 1920/2000(13), säädetään lisäksi, että eräisiin ennen 1 päivää tammikuuta 2000 tehtyihin sitoumuksiin liittyvät maksut voidaan, tietyin edellytyksin sisällyttää kautta 2000-2006 koskevaan maaseudun kehittämisen ohjelmatyöhön. Näin ollen on määriteltävä tarkemmin, mitä komission hyväksymässä ohjelma-asiakirjassa kullekin maaseudun kehittämissuunnitelmalle määriteltävään yhteisön tuen kokonaismäärään sisältyy ja mukautettava asetuksen (EY) N:o 1750/1999 liitteessä olevan 8 kohdan alustavaa kokonaisrahoitustaulukkoa sen mukaisesti. (8) Yhteisen maatalouspolitiikan mukaisia suoran tuen järjestelmiä koskevista yhteisistä säännöistä 17 päivänä toukokuuta 1999 annetun neuvoston asetuksen (EY) N:o 1259/1999(14) 5 artiklassa täsmennetään lisäksi, että ympäristönsuojeluvaatimusten noudattamatta jättämisestä aiheutuvista seuraamuksista ja mukauttamisesta saatavat määrät ovat jäsenvaltion käytettävissä yhteisön lisätukena tietyille maaseudun kehittämistoimenpiteille. On määriteltävä, mitä komission hyväksyntä koskee näiden toimenpiteiden yhteydessä. (9) Jos jäsenvaltiot tekevät muutoksia maaseudun kehittämistä koskevien ohjelma-asiakirjojen tärkeimpiin kohtiin, muutokset on saatettava komission hyväksyttäviksi. Yhdenmukaisuuden vuoksi samoja sääntöjä on sovellettava EMOTR:n tukirahastosta rahoitettaviin tavoitteen 2 mukaisiin yhtenäisiin ohjelma-asiakirjoihin sisältyvien maaseudun kehittämistoimenpiteiden muutokseen. Lisäksi on ilmennyt, että voimassaolevat kunkin toimenpiteen varojen kokonaismäärän muutoksia koskevat edellytykset ovat johtaneet järjestelmällisesti ohjelma-asiakirjojen muuttamiseen vuosittain, mikä on kuormittanut liikaa ohjelmien hallintoa. Näitä edellytyksiä on sen vuoksi lievennettävä. (10) Kaikkien EMOTR:n tukiosastosta rahoitettavien maaseudun kehittämisohjelmien tehokkaan hallinnon varmistamiseksi asetuksen (EY) N:o 1750/1999 varainhoitoa ja valvontaa koskevia säännöksiä on sovellettava EMOTR:n tukiosastosta rahoitettaviin tavoitteen 2 mukaisiin yhtenäisiin ohjelma-asiakirjoihin sisältyviin maaseudun kehittämistoimenpiteisiin. (11) Tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annettua komission asetusta (ETY) N:o 3887/92(15), sellaisena kuin se on viimeksi muutettuna asetuksella (EY) N:o 2801/1999(16) on muutettu merkittävästi asetuksen (EY) N:o 1750/1999 voimaantulon jälkeen. Selvyyden vuoksi olisi mukautettava asetuksessa (EY) N:o 1750/1999 kyseiseen asetukseen tehdyt viittaukset. (12) Asetuksiin (ETY) N:o 2078/92, (ETY) N:o 2079/92 ja (ETY) N:o 2080/92 perustuvista aiemmista liitännäistoimenpiteistä, jotka sisältyvät kauden 2000-2006 varainhoidon suunnitteluun, aiheutuvat menot on sisällytettävä niihin tietoihin, jotka jäsenvaltioiden on toimitettava vuosittain 30 päivään syyskuuta mennessä asetuksen (EY) N:o 1750/1999 37 artiklan mukaisesti. Näin ollen on kumottava komission asetuksen (EY) N:o 746/96(17), sellaisena kuin se on viimeksi muutettuna asetuksella (EY) N:o 435/97(18), 17 artiklan, komission asetuksen (EY) N:o 1404/94(19) 1 ja 2 artiklan sekä komission asetuksen (EY) N:o 1054/94(20) 1 ja 2 artiklan varainhoidon valvontaa koskevien säännösten velvoitteet. (13) Maatalouden rakenteita ja maaseudun kehittämistä käsittelevä hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1750/1999 seuraavasti: 1) Lisätään 2 artiklan loppuun alakohta seuraavasti:"Jos maatalousyritykset sijaitsevat maaseutualueilla, joilla on hyvin pienestä tilakoosta johtuvien rakenteellisten vaikeuksien vuoksi erityisen vaikeaa noudattaa asetuksen (EY) N:o 1257/1999 5 artiklassa vahvistettuja edellytyksiä, jäsenvaltiot voivat myöntää tukea alle 25000 euron investointeihin 31 päivään joulukuuta 2002 asti, jotta kyseiset edellytykset voidaan täyttää enintään kolmen vuoden kuluessa tuen myöntämispäivästä, sanotun kuitenkaan rajoittamatta mainitun asetuksen 37 artiklan 1 kohdan ja tämän artiklan toisen alakohdan soveltamista.". 2) Lisätään 5 artiklan ensimmäiseen alakohtaan virke seuraavasti:"Sellaisten hakemusten, jotka jätetään ensimmäistä kertaa vuoden 2000 kuluessa, on kuitenkin täytettävä asetuksen (EY) N:o 1257/1999 8 artiklan 1 kohdan ensimmäisessä luetelmakohdassa tarkoitettu edellytys hakemusta jätettäessä.". 3) Korvataan 31 artiklan 3 kohta seuraavasti: "3. Jäsenvaltiot tekevät ehdotuksen asetuksen (EY) N:o 1257/1999 37 artiklan 3 kohdan toisen alakohdan ensimmäisessä luetelmakohdassa tarkoitetuista poikkeuksista maaseudun kehittämissuunnitelmien yhteydessä tai tavoitteen 1 tai tavoitteen 2 mukaisesti esiteltävien ohjelma-asiakirjojen yhteydessä asetuksen (EY) N:o 1260/1999 18 artiklan 1 ja 2 kohdan tai 19 artiklan 1, 2 ja 3 kohdan mukaisesti.". 4) Lisätään III luvun 1 osaan 32 a artikla seuraavasti: " 32 a artikla Neuvoston asetuksen (EY) N:o 1260/1999 toimeenpanoa koskevista yksityiskohtaisista säännöistä rakennerahastoista yhteisrahoitettujen toimien menojen tukikelpoisuuden osalta annettua komission asetusta (EY) N:o 1685/2000(21) sovelletaan toimenpiteisiin, jotka kuuluvat asetuksen (EY) N:o 1257/1999 40 artiklan 2 ja 3 kohdassa tarkoitettuun ohjelmatyöhön, jollei asetuksissa (EY) N:o 1257/1999 ja (EY) N:o 1258/1999 sekä tässä asetuksessa toisin säädetä.". 5) Lisätään 33 artiklan 2 kohtaan alakohdat seuraavasti: "Tähän määrään kuuluvat: a) maaseudun kehittämistä koskevan uuden ohjelmatyön mukaisesti esiteltäviin toimenpiteisiin liittyvät menot, mukaan lukien ne menot, jotka koskevat asetuksen (EY) N:o 1257/1999 49 artiklan 2 kohdassa säädettyä arviointia; b) asetuksiin (ETY) N:o 2078/92, (ETY) N:o 2079/92 ja (ETY) N:o 2080/92 perustuvista aiemmista liitännäistoimenpiteistä aiheutuneet menot; c) maaseudun kehittämistukea koskevista siirtymäsäännöistä annetun komission asetuksen (EY) N:o 2603/1999(22) 4 artiklassa tarkoitetuista toimista aiheutuneet menot.". 6) Lisätään 33 artiklaan 2 a kohta seuraavasti: "2 a Hyväksyntä koskee myös asetuksen (EY) N:o 1259/1999 5 artiklan mukaisesti yhteisön lisätukena jäsenvaltioiden käyttöön luovutettujen määrien jakamista ja käyttöä. Nämä määrät eivät kuitenkaan sisälly 2 kohdassa tarkoitettuun yhteisön tuen kokonaismäärään.". 7) Korvataan 35 artiklan 1 kohdan ensimmäinen virke seuraavasti:"Kaikki maaseudun kehittämisen ohjelma-asiakirjoihin ja EMOTR:n tukiosastosta rahoitettaviin maaseudun kehittämistoimenpiteitä koskeviin tavoitteen 2 mukaisiin yhtenäisiin ohjelma-asiakirjoihin tehtävät muutokset on perusteltava asianmukaisesti erityisesti seuraavien tietojen perusteella:". 8) Korvataan 35 artiklan 2 kohdan ensimmäinen virke seuraavasti:"Komissio hyväksyy asetuksen (EY) N:o 1260/1999 48 artiklan ja 50 artiklan 2 kohdan mukaisia menettelyjä noudattaen sellaisten maaseudun kehittämisen ohjelma-asiakirjojen ja EMOTR:n tukiosastosta rahoitettavien maaseudun kehittämistoimenpiteitä koskevien tavoitteen 2 mukaisten yhtenäisten ohjelma-asiakirjojen muutokset, jotka". 9) Korvataan 35 artiklan 2 kohdan d ja e alakohta seuraavasti: "d) muuttavat minkä tahansa toimenpiteen rahoitusta yli 10 prosenttia suhteessa koko ohjelmakaudelle kyseistä toimenpidettä varten ennakoituun määrään komission hyväksymän ohjelma-asiakirjan perusteella laskettuna; e) muuttavat valtiontuen muodossa jollekin toimenpiteelle myönnettyä lisärahoitusta yli 10 prosenttia suhteessa koko ohjelmakaudelle kyseistä toimenpidettä varten ennakoituun määrään komission hyväksymän ohjelma-asiakirjan perusteella laskettuna.". 10) Lisätään 35 artiklan 2 kohdan ensimmäisen alakohdan jälkeen alakohta seuraavasti:"Ensimmäisen alakohdan d ja e alakohtaa ei sovelleta toimenpiteisiin, joiden kokonaisrahoitus on alle viisi prosenttia ohjelman kokonaismäärästä koko ohjelmakaudella.". 11) Korvataan 35 artiklan 2 kohdan toinen alakohta seuraavasti:"Muutokset on toimitettava komissiolle yhtenä ehdotuksena ohjelmaa kohti ja enintään kerran vuodessa.". 12) Korvataan 37 artiklan 1 kohta seuraavasti: "1. Jäsenvaltioiden on toimitettava komissiolle viimeistään kunkin vuoden 30 päivänä syyskuuta kaikista maaseudun kehittämistä koskevista ohjelma-asiakirjoista ja EMOTR:n tukiosastosta rahoitettavia maaseudun kehittämistoimenpiteitä koskevista tavoitteen 2 mukaisista yhtenäisistä ohjelma-asiakirjoista: a) selvitys yhteisön tuen kattamista kuluvan varainhoitovuoden aikana toteutuneista ja kyseisen varainhoitovuoden loppuun mennessä toteutettavista menoista tämän asetuksen 33 artiklan 2 kohdan mukaisesti; ja b) seuraavien varainhoitovuosien tarkistetut menoarviot kyseisen ohjelmakauden loppuun asti kullekin jäsenvaltiolle myönnettyjen varojen mukaisesti. Nämä tiedot on toimitettava taulukkona komission antaman sähköisen mallin mukaisesti.". 13) Korvataan 38 artikla seuraavasti: " 38 artikla Maksajana toimivat yksiköt voivat sen kuukauden kuluessa, jona maaseudun kehittämistä koskevasta ohjelma-asiakirjasta tai EMOTR:n tukiosastosta rahoitettavia maaseudun kehittämistoimenpiteitä koskevista tavoitteen 2 mukaisista yhtenäisistä ohjelma-asiakirjoista tehdään päätös, kirjata tileille menona ennakon, joka on enintään 12,5 prosenttia ohjelma-asiakirjassa ennakoidusta EMOTR:n osuuden keskimääräisestä vuosierästä ja joka kattaa tämän asetuksen 33 artiklan 2 kohdassa määritellyt menot. Niiden jäsenvaltioiden osalta, joiden valuuttana ei kirjaamispäivänä ole euro, ensimmäisessä alakohdassa säädetyn ennakon tileihin kirjaaminen tehdään käyttämällä sitä kuukautta edeltävän kuukauden toiseksi viimeisenä komission työpäivänä voimassa olevaa valuuttakurssia, jonka aikana maksajana toimivat yksiköt kirjaavat ennakon. Tämä ennakko muodostaa käyttöpääoman, joka periaatteessa voidaan periä takaisin vasta kunkin maaseudun kehittämistä koskevan ohjelma-asiakirjan ohjelmakauden lopussa tai heti kun EMOTR:sta maksettavien menojen kokonaismäärä korotettuna ennakon määrällä saavuttaa ohjelma-asiakirjassa määrätyn EMOTR:n tukiosuuden kokonaismäärän.". 14) Korvataan 39 artiklan 4 kohta seuraavasti: "4. Edellä olevaa 3 kohtaa ei sovelleta maaseudun kehittämistä koskevien ohjelmaa-asiakirjojen tai EMOTR:n tukiosastosta rahoitettavien maaseudun kehittämistoimenpiteitä koskevien tavoitteen 2 mukaisten yhtenäisten ohjelma-asiakirjojen mukaisesti toteutettujen menojen ensimmäiseen ilmoitukseen.". 15) Lisätään III luvun IV osaan 39 a artikla seuraavasti: " 39 a artikla Tämän asetuksen 37, 38 ja 39 artiklaa ei sovelleta asetuksen (EY) N:o 1259/1999 5 artiklan soveltamisesta johtuviin menoihin.". 16) Korvataan 46 artiklan 2 kohdan toinen virke seuraavasti:"Sitoumuksen ollessa voimassa tuettavia lohkoja ei voida muuttaa, jollei ohjelma-asiakirjassa määrätyistä erityistapauksista muuta johdu.". 17) Korvataan 47 artiklan 4 kohdan ensimmäinen virke seuraavasti:"Paikalla tehtävät tarkastukset suoritetaan asetuksen (ETY) N:o 3887/92 6, 7, 7 a ja 7 b artiklan mukaisesti.". 18) Korvataan 48 artiklan 1 kohta seuraavasti: "1. Asetuksen (ETY) N:o 3887/92 9 artiklan 1, 2 ja 3 kohtaa sovelletaan viljelyalojen perusteella myönnettävään tukeen, ja mainitun asetuksen 10 artiklan 2-5 kohtaa sekä 10 b ja 10 f artiklaa sovelletaan eläinten määrän perusteella myönnettävään tukeen. Lisäksi mainittuihin tukiin sovelletaan asetuksen (ETY) N:o 3887/92 11 artiklan 1 kohdan a alakohtaa ja 14 artiklaa.". 19) Korvataan 49 artiklan 2 kohta seuraavasti: "2. Kohdan 1 perusteella kumottuja asetuksia ja päätöksiä sovelletaan asetuksen (EY) N:o 1257/1999 55 artiklan 1 kohdassa mainittujen asetusten mukaisesti niihin toimenpiteisiin, jotka komissio on hyväksynyt ennen 1 päivää tammikuuta 2000, lukuun ottamatta asetuksen (EY) N:o 746/96 17 artiklaa, asetuksen (EY) N:o 1404/94 1 ja 2 artiklaa ja asetuksen (EY) N:o 1054/94 1 ja 2 artiklaa.". 20) Korvataan liitteen 8 kohdassa oleva taulukko tämän asetuksen liitteessä olevalla taulukolla. 21) Korvataan liitteen 9.2.B kohdan toinen luetelmakohta seuraavasti: "- perusteet taloudellisen elinkelpoisuuden osoittamiseksi (I, II, IV ja VII luku),". 22) Lisätään liitteen 9.3.I.B kohtaan luetelmakohta seuraavasti: "- tarvittaessa tämän asetuksen 2 artiklassa mainittujen rakenteellisista vaikeuksista kärsivien maaseutualueiden kuvaus.". 23) Korvataan liitteessä olevan 12 kohdan 2 kohta seuraavasti: "2. Yksityiskohtaiset tiedot tämän asetuksen 46, 47 ja 48 artiklan soveltamisesta Näihin tietoihin kuuluvat hakemuksen perusteiden ja tukiedellytysten noudattamisen varmistamista koskevat valvontatoimenpiteet sekä seuraamuksia koskevat säännöt.". 24) Lisätään liitteessä olevaan 12 kohtaan 3 kohta seuraavasti: "3. Yksityiskohtaiset tiedot asetuksessa (EY) N:o 1685/2000 vahvistettujen yleisperusteiden noudattamisesta Tämän asetuksen 32 a artikla". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2000, lukuun ottamatta 1 artiklan 13 ja 19 kohtaa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 80. (2) EYVL L 214, 13.8.1999, s. 31. (3) EYVL L 142, 16.6.2000, s. 43. (4) EYVL L 193, 29.7.2000, s. 39. (5) EYVL L 160, 26.6.1999, s. 103. (6) EYVL L 259, 6.10.1999, s. 27. (7) EYVL L 215, 30.7.1992, s. 85. (8) EYVL L 288, 1.12.1995, s. 35. (9) EYVL L 215, 30.7.1992, s. 91. (10) EYVL L 288, 1.12.1995, s. 37. (11) EYVL L 215, 30.7.1992, s. 96. (12) EYVL L 316, 10.12.1999, s. 26. (13) EYVL L 231, 13.9.2000, s. 5. (14) EYVL L 160, 26.6.1999, s. 113. (15) EYVL L 391, 31.12.1992, s. 36. (16) EYVL L 340, 31.12.1999, s. 29. (17) EYVL L 102, 25.4.1996, s. 19. (18) EYVL L 67, 7.3.1997, s. 2. (19) EYVL L 154, 21.6.1994, s. 8. (20) EYVL L 115, 6.5.1994, s. 6. (21) EYVL L 193, 29.7.2000, s. 39. (22) EYVL L 316, 10.12.1999, s. 26. LIITE "8. Alustava kokonaisrahoitustaulukko (EMOTR-vuosi) Asetuksen (EY) N:o 1257/1999 43 artiklan 1 kohdan neljäs luetelmakohta - Rahoitussuunnitelma: maaseudun kehittämisohjelmat (miljoonaa euroa) >PIC FILE= "L_2000246FI.005102.EPS"> >PIC FILE= "L_2000246FI.005201.EPS"> - Eri toimenpiteet on määritelty seuraavasti: a) maatilainvestoinnit, b) nuorten viljelijöiden aloitustuki, c) koulutus, d) varhaiseläke, e) epäsuotuisat alueet ja alueet, joilla on ympäristörajoitteita, f) maatalouden ympäristöohjelma, g) maataloustuotteiden jalostuksen ja kaupan pitämisen parantaminen, h) maatalousmaan metsitys, i) muut metsätaloustoimenpiteet, j) maan tuottokyvyn parantaminen, k) maa-alueiden uusjako, l) lomitus- ja tilanhoitopalvelujen perustaminen, m) laadukkaiden maataloustuotteiden kaupan pitäminen, n) maaseudun elinkeinojen ja maaseudun väestön peruspalvelut, o) kylien kunnostaminen ja kehittäminen sekä maaseutuperinnön suojeleminen ja säilyttäminen, p) toimintojen monipuolistaminen maataloudessa ja sitä lähellä olevilla aloilla monimuotoisuuden tai vaihtoehtoisten tulonlähteiden edistämiseksi, q) maatalouden vesivarojen hoito, r) maatalouden kehittämiseen liittyvien maaseudun perusrakenteiden kehittäminen ja parantaminen, s) matkailu- ja käsityöläiselinkeinojen kannustaminen, t) ympäristönsuojelu maa- ja metsätalousaloilla ja maisemanhoito sekä eläinten hyvinvoinnin parantaminen, u) luonnononnettomuuksien vahingoittamien maatalouden tuotantomahdollissuuksien palauttaminen ja asianmukaisten torjuntavälineiden käyttöönotto, v) uudet rahoitusjärjestelyt. - EMOTR:n tukiosaston varat maaseutualueiden mukauttamiseen ja kehittämiseen tähtäävien toimenpiteiden toteuttamiseen tavoitteeseen 2 kuuluvilla (maaseutu) alueilla asetuksen (EY) N:o 1257/1999 33 artiklan mukaisesti:... miljoonaa euroa (% 33 artiklassa tarkoitetusta kokonaissummasta)."